  Анжелика Тихонова корреспондент 14-тӥ южтолэзе Удмуртиысь биатлонист Виктор Плицев Россилэн чемпионатаз бадӟым масс-стартын кыкетӥ инты басьтӥз. Ӵошатсконъёс Ханты-Мансийскын ортчизы. Со сярысь Россиысь биатлонистъёслэн пресс-службазы ивортӥз. Виктор Плицев дистанцизэ туж умой бызиз. Но ыбылӥськонын мишене куинь пол йӧттымтэеныз кыкетӥ интые кылӥз. Чылкыт ыбылӥськыса нырысетӥ вуэм Ханты-Мансийскысь Андрей Павловлы со 14,4 секунд гинэ келяз. Куинетӥ интыез Ханты-Манскийскысь ик Дмитрий Иванов басьтӥз. Куать устоосыз пӧлы Удмуртиысь эшшо огез спортсменмы Дмитрий Шамаев пыриз. Со ыбылӥськонын кык пол янгышаз но, вормисьлы 1 минут 33,7 секунд келяса, витетӥ луиз. Тодэ вайытом, азьвыл Удмуртиысь биатлонистъёс Приволжск федерал округлэн сборноез пушкын воргоронъёслэн командаен ӵошатсконазы вормизы, нош нылкышноослэназ – кыкетӥ луизы.  Тегъёс: Спорт Биатлон Удмуртия Россия  